Skerryvore

Skerryvore (fra gælisk An Sgeir Mhòr og betyr «Det store skjæret») er et fjerntliggende skjær som ligger langt vest for Skottland, 19 km sørvest for øya Tiree. Skerryvore er også navnet på fyret som står på skjæret. Det ble bygd mellom 1838 og 1844 av Alan Stevenson."Skerryvore Lighthouse" Northern Lighthouse Board.

Fyret er 48 meter høyt og det høyeste fyrtårnet i Storbritannia."Historical Information" Northern Lighthouse Board. Kyststasjonen var i Hynish på Tiree, som i dag huser et museum. Driften ble senere flyttet til Erraid, vest for Mull. Siden fyret ligger så langt til havs fikk fyrvokterne ekstra godt betalt.Munro (1979) s. 181-2. Lyset var i drift uten avbudd fra 1844 og fram til en brann i 1954 satte fyret ute av drift i fem år. Fyret ble automatisert i 1994.Nicholson (1995) s. 109 og 112.

 Historie 
Mellom 1790 og 1844 forliste mer enn tredve skip i området. Robert Stevenson, sjefsingeniør i Northern Lighthouse Board (NLB) gikk i land på skjæret i 1804 og rapporterte behovet for et fyr av et eller annet slag der. Myndighetene brukte lang tid og Robert Stevenson vendte tilbake til området i 1834 sammen med sønnen sin, Alan. En innså at skjæret var den eneste stedet i området som var brukbart for et fyr. Det ble gjort utregninger på hvor store krefter fyrtårnet kunne tåle.

Alan Stevenson fikk i oppdrag å bygge tårnet, bare 30 år gammel. Han tegnet et tårn som var 42 meter høyt med en base på 14 meter i diameter og en topp, nær lanternen på bare 5 meter. I volum var fyret fire ganger større enn Eddystone fyr og dobbelt så stort som fyret på Bell Rock. Med 151 trappetrinn til toppen var fyret det høyeste og tyngste i verden på den tiden og er fremdeles det største og høyeste fyret i Storbritannia.Munro (1979) s. 114.I antikken var trolig Pharos i Alexandria høyere.

Referanser

 Kilder 
 Bathhurst, Bella. (2000) The Lighthouse Stevensons. London. Flamingo.
 Haswell-Smith, Hamish (2004). The Scottish Islands. Edinburgh: Canongate. ISBN 1841954543
 Munro, R.W. (1979) Scottish Lighthouses. Stornoway. Thule Press.
 Murray, W.H. (1973) The Islands of Western Skottland. London. Eyre Methuen.
 Nicholson, Christopher. (1995) Rock Lighthouses of Britain: The End of an Era? Caithness. Whittles.
 "Skerryvore Lighthouse" Northern Lighthouse Board. Besøkt 17. januar 2008.

 Eksterne lenker 
 History of Skerryvore Northern Lighthouse Board
 RLS, Erraid og Skerryvore Bellrock.org.uk
 Island History Erraid.com

Kategori:Argyll and Bute
Kategori:Fyr i Skottland
Kategori:Artikler i sjøfart-prosjektet